पहले कमली की जिन्दगी की रेल गृहस्थी की पटरी पर सुकून से गुजर रही थी। घर में खुशियों का डेरा था। उनके अपने खेत थे। पति- पत्नी खेती कर गुजर- बसर करते थे। दो बेटे थे। आगे पढ़ाई नहीं कर पाने पर कमली ने अपने बड़े बेेटे की शादी कर दी थी। उस वक्त बड़े बेटे की उम्र लगभग २२ वर्ष थी। बहू पाकर कमली खुश थी। पांचवीं पास कमली अपनी दसवीं पास बहू लीला से काफी उम्मीदें पाले थी। वह उसे अपना सहारा मानती थी। लेकिन होनी को अलग ही मंजूर था। शादी के चंद दिनों बाद ही लीला अपने देवर राजेश में अधिक दिलचस्पी लïेने लगी। वे दोनों पहले से ही एक- दूसरे को जानते थे। दोनों नजदीक के ही एक गांव के स्कूल में साथ जो पढ़ते थे। एक स्कूल में साथ पढऩे की यादों के साथ वे एक- दूसरे के कुछ ज्यादा ही नजदीक आ गए। मामला शारीरिक सम्बन्ध तक जा पहुंचा। उन दोनों में शारीरिक सम्बन्ध का सिलसिला चलता रहा।